ТП „ДГС ЕЛЕНА“ 


Оценка на социалното въздействие от дейността на ТП „ДържавнО горско стопанство ЕЛЕНА”

 ВЪВЕДЕНИЕ

НЕОБХОДИМОСТ ОТ ПРОУЧВАНЕТО, ЦЕЛИ И ЗАДАЧИ

В Държавно горско стопанство Елена започна процес по привеждане на управлението на горите и земите от горските територии в съответствие с Принципи и критерии на Съвета за стопанисване на горите. Като част от процеса бе изготвено проучване на Горите с висока консервационна стойност на територията, въведени или в процес на въвеждане са редица процедури и практики допълващи изискванията на националното законодателство и подкрепящи стремежа за постигане на екологично уместно, социално полезно и икономически жизнеспособно управление на горите.

	10-те принципа за сертификация по системата на горската сертификация:

Прилагане на законодателството - спазва се националното законодателство, както и  международните договори, конвенции и споразумения, които страната е подписала.
Права на работниците и условия на труд – поддържа се и/ или се подобрява социалното и икономическото благосъстояние на работниците.
Права на коренното население ( трудно приложим за България).
Обществени отношения – осигуряване на принос за поддържането и насърчаването на социалното и икономическо благополучие на местните общности.
Ползи от гората - горскостопанските дейности осигуряват ефективното използване на целия спектър от продукти и услуги от горите, с което се поддържа и подобрява дългосрочната икономическа стабилност и широк кръг от екологични и социални ползи.
Екологични стойности и въздействия – осигурено е поддържане, опазване и/или възстановяване на екосистемните услуги и екологичните стойности и не се допускат отрицателните екологични въздействия.
Управленско планиране – налице са и се прилагат Планиращи документи, служещи за насочване работата на персонала, информиране на засегнатите и заинтересованите страни и обосноваване на  управленските решения.
Мониторинг и оценка - извършва се мониторинг на напредъка за постигане на целите на управление, въздействията от горскостопанските дейности и състоянието на гората.
Високи консервационни стойности – поддържат се и/или се подобряват високите консервационни стойности в горите.
Осъществяване на горскостопанските дейности – дейностите в обхвата на сертификация, са планирани и изпълнени в съгласие с икономическите, екологичните и социални политики на Организацията и в съответствие с Принципите и Критериите на горската сертификация.




Социалният аспект е широко застъпен в изискванията на горската сертификация и е едно от предизвикателствата в ежедневната работа на служителите на ДГС „Елена“. Тези предизвикателства са продиктувани от важността на горите за цялото общество и преплитането на различни интереси изискващи активното въвличане и участие на различните заинтересовани страни в устойчиво управление на горските ресурси. В този смисъл изготвянето на оценка за социалното въздействие (ОСВ) от дейността на ДГС се определя като ключов момент за постигане на съответствие с международните принципи и критерии за отговорно стопанисване на горите, поради което бе инициирано изготвянето на настоящия документ. Цялостният процес по подготовка на ДГС за сертификация бе подпомаган от международната неправителствена организация WWF – България.   

Целта на оценката е да идентифицира и обобщи въздействията, които дейността на ДГС „Елена“ оказва пряко или непряко върху местната общност, както и върху по-глобални въпроси, влияещи на социума, като екологичния баланс и здравето на горската екосистема. Конкретни задачи на оценката са:

· Да се идентифицират групите от обществото, които са пряко повлияни от дейността на ДГС както и другите заинтересовани страни.

· Да се проведат срещи с идентифицираните страни.

· Да се установят основните ефекти/влияние от дейността на ДГС върху всяка от тези групи.

· Да се оцени достъпът до информация и възможностите за пряка комуникация с местното население и въвличане на местните хора в процесите по планиране на горскостопанските дейности.

· Да се посочат мерки за предотвратяване на негативните ефекти от дейността на ДГС, които са били идентифицирани;

· Да се предложи механизъм за редовен контакт със заинтересованите/ засегнатите групи с цел да се наблюдава ефективността на посочените мерки. 

ИЗПОЛЗВАН ПОДХОД И МЕТОДОЛОГИЯ

За изпълнение на така формулираните цели и задачи бяха използвани методология и подход, базирани на:

· Преглед и анализ на налична информация и документи.
· Контакти и консултативни срещи с ръководството на ДГС „Елена“.
· Посещение на място, дълбочинни интервюта и групови дискусии с представители на местните заинтересовани страни.
Основните сфери на интерес на ОСВ са дефинирани съгласно Принципи и критерии за управление на горите по системата на  горска сертификация. Това наложи при провеждане на ОСВ да се използват основно качествени методи за събиране на информация:

· консултативни срещи;
· дълбочинни интервюта (чрез срещи и по телефона);
· групови дискусии;
· наблюдение.

Целевите групи са дефинирани съобразно целите и задачите на ОСВ. Определянето им включва два етапа – а) предварителен етап на базата на експертна оценка и б) прецизиране на групите след проведените разговори с ръководството на ДГС. Като цяло са включени следните основни целеви групи:

· ръководството и работещите в ДГС „Елена“;
· представители на държавни институции имащи законови правомощия по осъществяването на контрол на ДГС и територията управлявана от ДГС;
· представители на общинската администрация на общината, на чиято територия е разположено ДГС;

· представители на местното население и горовладелци;

· представители на местния бизнес, свързан с използването на горските ресурси;

· представители на местни организации и асоциации.

Реализацията на ОСВ включва:
· Преглед и вторичен анализ на предоставената документация – направен бе преглед на действащия Горскостопански план на ДГС „Елена“, Доклад „Гори с висока консервационна стойност на територията на ТП ДГС „Елена“ Общински планове за развитие, Националният стандарт по горска сертификация за България, включващ международните принципи и критерии за стопанисване на горите, интернет страници със съдържание релевантно на целите и задачите на заданието и др.
· Провеждане на срещи и интервюта със засегнати/ заинтересовани страни
· Изготвяне на доклад от ОСВ -  Събраната информация бе обобщена и анализирана с оглед експертно установяване на всички дейности в техния пълен обем и интензивност и тяхното позитивно и/или негативно въздействие и направата на оценка до колко ДГС подпомага/ограничава пряката комуникация с местното население и въвличане на местните хора в процесите по планиране на горскостопанските дейности. На тази основа са формулирани мерки за предотвратяване на негативните ефекти от дейността на ДГС и е предложен механизъм за редовен контакт със заинтересованите/ засегнатите групи.

РЕЗУЛТАТИ

ОБЩА СОЦИАЛНО-ИКОНОМИЧЕСКА ХАРАКТЕРИСТИКА НА РЕГИОНА 


Държавно горско стопанство “Елена”, носи името на гр. Елена, където е и седалището му.

Стопанството се намира в област Велико Търново и е разположено в източната част на Средна Стара планина, и граничи на север с ТП ДГС Горна Оряховица и ТП ДГС Омуртаг, на изток с ТП ДГС Омуртаг и ТП ДГС Стара река, на юг с ТП ДГС Твърдица и ТП ДГС Буйновци и на запад с ТП ДЛС Болярка. Терититорията на стопанството обхваща землищата на общините - гр.Елена и гр. Златарица. 

Към община гр. Елена спадат следните села: Руховци, Яковци, Шилковци, Бадевци, Средни колиби, Блъсковци, Палици, Каменари, Бойковци, Беброво, Марян, Константин, Майско, Костел, Дебели рът, Тънки рът.

Към община гр. Златарица спадат следните села: Родина, Средно село, Росно, Дединци, Резач, Разсоха, Калайджии, Шивачево, Горско ново село, Сливовица и Чешма.

Градовете Елена и Златарица са свързани с шосета и автобусни линии с градовете Велико Търново, Горна Оряховица, Омуртаг, Сливен, Твърдица, Нова Загора и с всички села в района на стопанството. 

Територията на стопанството заема северните склонове на източния дял на Средна Стара планина - Елено - Твърдишки дял и предпланините северно от него. Обхваща водосборните басейни на р. Златаришка и р. Бебровска, както и части от водосборите на реките: р. Веселина и р. Стара река.Горските комплекси са разпръснати върху сравнително голяма територия и образуват фигура, наподобяваща несиметрична звезда, която в посока изток-запад е 40 км, и север-юг -36 км.

Най-високата точка на гората е под връх “Чумерна” - 1450 м н.в., а най-ниската - при излизането на р. Златаришка от района на стопанството - 80 м н.в. Тези големи различия в надморската височина обуславят разнообразният релеф на територията. Най-южната му част е с ясно изразен планински характер, теренът е стръмен и много стръмен, силно пресечен от дълбоко врязани долове и потоци. В северната част теренът е типично хълмисто-предпланински, като на места наклоните са минимални, характерни за равнинните терени.

Характерни хребети в района са: било Юталан-Елата-Чуката, част от което е източна граница, започва от връх Чумерна в североизточно направление и завършва в река Тинева; Седлашкото било започва също от връх Чумерна и в северозападно направление завършва западно от с. Костел; било Локвата започва над река Веселина и в източна посока достига връх Локвата, от където общо в северна посока завършва над село Миндя, като същевременно е и граница с ТП ДЛС Болярка - гр. В.Търново и ТП ДГС Г. Оряховица; билото Чамурли - Чуката-Кумнук е вододел между реките р. Златаришка и р. Бебровска; билото Ала Гюме - Кулата - Коджа сърт е вододел между р. Бебровска и р. Стара река; билото Голяма поляна от масива над с. Родина служи за граница с ТП ДГС Горна Оряховица. От тези по-характерни била в различни посоки се разклоняват множество други второстепенни била, които често се спускат стръмно към доловете на реките.
ОБЩА ХАРАКТЕРИСТИКА НА ДГС И УПРАВЛЕНИЕ НА ТЕРИТОРИЯТА

В горско-административно отношение ТП ДГС “Елена” се числи към СЦДП “Габрово” и е разположено в териториалния обхват за контрол на Регионална дирекция по горите (РДГ) Велико Търново.

С оглед на правилното стопанисване, територията на ТП ДГС“Елена” е разделена на 3 (три) горскостопански участъка (ГСУ):

- ГСУ “Златарица” е с обща площ от 11 141,0 ха (в т.ч. държавна собственост 7 670,9 ха), от която 10 982,1ха залесена (в т.ч. държавна собственост 7546,3 ха). Общият запас
(без клони) на насажденията е 1 135 530 куб.м (в т.ч. държавна собственост 840 235 куб.м). Седалището на участъка е в ТП ДГС”Елена” . Участъкът включва в границите си следните отдели: 1 - 140; 460;462.

- ГСУ “Костел”е с обща площ от 12 311,3 ха (в т.ч. държавна собственост 7 357,6 ха), от която 11999,5 ха (в т.ч. държавна собственост 7146,1 ха) залесена. Общият запас (без клони) на насажденията е 1 854 420 куб. м (в т.ч. държавна собственост 1 227 145 куб.м). Седалището
на участъка е в ТП ДГС”Елена” - с изграден горски кантон в с.Костел. Участъкът включва в границите си следните отдели: 161 - 200; 202 - 296; 302 - 305; 308 - 315; 319; 320; 322 - 336; 463 - 467; 470; 471;473.

 
- ГСУ “Елена”е с обща площ от 11 389,2 ха (в т.ч. държавна собственост 7 303,3 ха), от която 11037,2 ха (в т.ч. държавна собственост 7050,1 ха) залесена. Общият запас (без клони) на насажденията е 1 429 995 куб.м (в т.ч. държавна собственост 944 350 куб.м). Седалището на участъка е в ТП ДГС ”Елена” - в административната сграда на стопанството. Участъкът включва в границите си следните отдели: 141 - 160; 337 - 369; 371 - 459; 461; 468; 469; 472; 474; 475 .

Преобладаващата част от предприятията на територията на общините развиват дейност в областта на търговията, селското и горското стопанство.

Стопанисването на горите със специално предназначение е в зависимост от особените функции, които същите изпълняват. То се състои в запазване и повишаване на естетичните, хигиенните,  водоохранни, защитните и други специални функции.

МЯСТО НА ГОРСКОТО СТОПАНСТВО В МЕСТНОТО РАЗВИТИЕ

Горското стопанство заема съществено участие в икономическото развитие на общините. За групата на горите със стопанско предназначение са предвидени подходящи сечи за целесъобразно стопанисване и добив на строителна дървесина с високи качества, без да се нарушават водохранните и почвозащитните функции на гората.

Горите в района на ТП „ДГС Елена” са от важно значение, както за икономиката на общината, така и за икономиката на областта. 
Общата площ на горските територии на ДГС ”Елена”  възлиза на е 34 841,5 ха,от която 34 255,3 ха дървопроизводителна и 586,2  ха недървопроизводителна.  Наличният потенциал е предпоставка за развитието на дърводобивна и дървопреработвателна дейност.  Дървопреработването се развива във връзка със засиленото строителство и наличието на суровина с добри качества с местен произход, което свежда до минимум транспортните разходи.
Дървесината за промишлени цели се добива от фирми спечелили обектите чрез търг, а те от своя страна продават добития дървен материал на дървопреработвателни предприятия и цехове.

Горите в района на ТП „ДГС Елена” , като източник на дървесина, странични ползвания и други полезности, имат общонационално значение за икономиката на страната. Голямо е значението им и за икономическото развитие на селищата в Община Елена и Община Златарица. Те са източници за задоволяване на нуждите на местното население от дърва за огрев и строителна дървесина. Общата площ на горските територии на ТП ДГС „Елена „ е  34 841,5 ха. Залесената площ е 34 019 ха, което е 97,7 % от общата площ. Горските култури са с площ 3 886 ха или 11 % от залесената площ. Голата незалесена площ е 586 ха, като най-много са поляните – 333 ха. Залесените площи са се увеличили в следствие на  новоустроени гори и залесяване и самозалесяване на голи дървопроизводителни площи.

Разпределението на ГТ на ТП по собственост и категории са показани в таблиците по долу.
Разпределение на площта по видове собственост на горските територии:
	Вид собственост
	Площ в ха
	 %

	Държавна
	22 332
	64,1

	Общинска
	  5 801
	16,8

	Частна
	  6 433
	18,5

	Юридически лица
	      271
	  0,6

	Религиозни общности
	          5
	   -


ЗАИНТЕРЕСОВАНИ СТРАНИ

При проучването бяха идентифицирани следните заинтересовани страни/ групи:

	ИМЕ на заинтересованата страна – организация или частно лице 
	Лице за контакт
	E-mail адрес
	Пълен пощенски адрес или други координати за връзка

	РДГ В.Търново
	инж.Николай Николов
	rugvtarnovo@iag.bg

	5000 гр.В.Търново, ул.България 23

тел.: 062/620059

	РИОСВ – В.Търново
	Елена Стефанова- директор
	riosv-vt@riosvt.org
	5002 гр.В.Търново, ул.Никола Габровски 68

тел.: 062/620351

	Басейнова дирекция-Плевен- бюро В.Търново
	инж. Петър Димитров – директор
	dunavbd@bddr.org

	гр.В.Търново, ул.Пейо Яворов № 3, ет.2, пк 56

тел.: 062/601408

	Лесозащитна станция- София
	инж. Николай Стоянов - директор
	lzssofia@iag.bg

	1331,гр.София, 
ул.Шосе Банкя № 3

тел.: 02/ 988 53 01



	СЛРД – Сокол 1899- гр.Елена
	Тихомир Кузманов – 

председател
	sokol_elena@abv.bg

	5070 гр.Елена,  

ул. Д-р Хр.Момчилов № 2 тел.: 06151/ 61 97



	СЛРД – Сокол 1901- гр.Златарица
	Иван Иванов – 

председател
	slrd_zl@abv.bg

	5090 гр.Златарица, ул.Стефан Попстоянов 24, тел.: 06153/ 54 11

	Туристическо дружество 
“Чумерна 1901” 
	Стоян Бибев - председател
	chumerna1901@abv.bg

	5070 гр.Елена, 

ул. Д-р Хр.Момчилов № 9

Тел.: 06151/ 90 79



	Общинска администрация 
гр.Елена
	инж. Дилян Млъзев - кмет
	obshtina@elena.bg

	5070 гр.Елена, 

ул. Иларион Макариополски № 24 Тел.: 06151/ 62 61



	Общинска администрация 

гр.Златарица
	Пенчо Чанев - кмет
	ob_zlatarica@mail.bg

	5090 гр.Златарица, ул.Стефан Попстоянов № 22
Тел.: 06153/ 54 20



	РС”ПБЗН” 
	инж. Цветан Пенчев - началник
	fire-rs-elena@mvr.bg

	5070 гр.Елена 

ул. Робовска № 1а

Тел.: 06151/ 62 11; 64 21 




ОБХВАТНА ДЕЙНОСТИТЕ И СФЕРИ  НА ВЪЗДЕЙСТВИЕ
КОМУНИКАЦИЯ МЕЖДУ ДГС И ЗАИНТЕРЕСОВАНИТЕ СТРАНИ. ДОСТЪП ДО ИНФОРМАЦИЯ.

По всеобщо мнение комуникацията между заинтересованите страни и ДГС е на добро ниво. Особено положителни в своите оценки в това отношение са представителите на институциите и местните кметове. Не са постъпвали оплаквания от местните хора заради отношението на служителите на стопанството.

Не са констатирани и съществени проблеми с достъпа до информация. Горскостопанският план, като основен документ за стопанството е публичен и няма случаи на отказ от страна на ДГС по постъпили искания по Закона за обществен достъп до информация. В своите отговори, служителите се стремят чисто научната информация да се представя в по-достъпен език. 

Информираността на всички заинтересовани страни във връзка с текущите въпроси и задачи по сертификация на горите е сравнително добра, Организирането на  информационна кампания в региона, има за цел разясняване на процеса на сертификация – цели и задачи, процедури, продължителност и др. както и на конкретните изисквания на горската сертификация имащи отношение към съответната заинтересована страна. Основен акцент в кампанията е поставяне на конкретни, лесно разбираеми и оценими ползи за местното население и всички заинтересовани страни.

пътна инфраструктура и Достъп до гората и горските ресурси 
Пътната мрежа в района е добре развита. Всички селища са свързани помежду си посредством асфалтирани пътища. Съществено значение имат първокласен път София –              Велико Търново - Варна,и София -Пловдив –Бургас,  а от там до по-малките населени места. Тези основни пътни артерии, допълнени с многобройните асфалтирани пътища вътре в общините и направените от дейността на ДГС черни и чакълирани горски пътища задоволяват напълно нуждите на горскостопанската дейност, особено при добива и транспорта на строителна дървесина и дърва. 
Съгласно разпоредбите на Закона за горите достъпът до горските територии е свободен, на собствен риск, при спазване указанията на горската администрация и собственика в случая ДГС „Елена”. С разрешителен режим е достъпът във връзка с провеждането на горскостопнаски и ловностопански дейности.  Достъпа до определена горска територия с цел опазването и защитата на горските територии и дивеча или в интерес на здравето и безопасността на гражданите. Ограничено е движението на товарни превозни средства и пътни превозни средства с животинска тяга освен за изпълнението на горскостопански дейности.

От проведените интервюта със заинтересованите страни, не бяха идентифицирани случаи на ограничаване на достъпа до гората извън предвидените по закон случаи от страна на ДГС „Елена“.

Подпомагане на  местните общности

ДГС доброволно участва като активен партньор в редица местни инициативи.  Добра практика е инициативата за  организирането и провеждането на местни празници. Правят се дарения на местни  общности, спортни клубове,  финансово се подпомагат хора, имащи нужда от скъпо лечение.  ДГС се включва и в инициативата за приобщаването на подрастващото поколение към лесовъдската общност.  

Поддържане на разнообразието на екосистемите и опазване на биологичното разнообразие в тях
На територията на ТП ДГС “ Елена ” са обявени  следните защитени природни обекти:

Природна забележителност  “Водопадът на река Мийковска”, обявена със Заповед № 1427/13.05.1974г. от Министерството на горите и опазване на природната среда;  актуализция на площта/33,74 ха/ е направена със Заповед № РД-59/30.01.2002г.

 Защитена местност “Белокравищница”, обявена със заповед № РД -511 /12.07.2007 г. на МОСВ

Защитена территория -  резерват  “Бяла крава”, обявена със заповед № 508 /28.03.1968 г. на МГГП, землището на с.Костел;

Резерват  “Сини бряг”, обявен  със заповед № 728 /30.07.1986г.на КОПС на територията на ТП ДГС “Стара река“,част от буферната зона,  стопанисва се от МОСВ.

На територията на ДГС «Елена» горите във фаза на старост (Old growth forests): 5%
Представителни образци от естествени горски екосистеми : 10%
Добив на дървесина. Осигуряване на нуждите на местното население с дърва за огрев

Съгласно действащият Горскостопански план общото предвидено ползване на дървесина за 10-годишен период (2014-2024 г.) възлиза на  38 500 м3 годишно. Като цяло това е най-видимата и оценяваната част от дейността на ДГС „Елена”, а поради високата степен на зависимост на местното население от дърва за огрев , тя и в бъдеще ще бъде ключова за определяне на отношението на местните хора, местните кметове и общинска администрация към ДГС.

Към момента няма индикации за съществуващи проблеми в тази област, като според ДГС местното население е осигурено с необходимите количества. Ежегодно от стопанството се добиват по около 27 600 м3 (плътни) дърва за огрев като възможностите за осигуряване на такива от местното население са две – закупуването им от временен склад или чрез продажба на стояща дървесина на корен. Кметът на съответното населено място изготвя списък на правоимащите, на базата на който ДГС прави справка за възможното ползване и определя обекти за съответната година. 
Задоволяването на местното население с дървесина и най-вече дърва за огрев и в бъдеще ще остане сфера от дейността на ДГС с висока степен на социално въздействие, като двата основни фактора влияещи върху чувствителността на хората по проблема са количествата и цената. 
Лов и опазване на дивеча
Районът на стопанството представлява добра база за развитието на интензивно ловно стопанство със значителни дивечови запаси и видово разнообразие. Реките и микроязовирите предлагат условия за провеждане на любителски риболов.

Ловното стопанство със своите дългогодишни традиции на територията на областта може да окаже силно влияние върху развитието на туризма. 
Опазване на горите

Опазването на горските територии от страна на ДГС се осъществява 2 направления по силата на Закона за горите: предотвратяване и установяване на нарушения. Обект на тази дейност са опазването на териториите от незаконни ползвания и увреждания; спазването на правилата за сеч и другите ползвания от горите; следене за спазването на противопожарните правила и/или предприемане на действия за ограничаване и потушаване на разразили се пожари; следене за появата на болести, вредители и други повреди; опазване на защитените видове животни и растения и следене за спазването на режимите на защитените територии и защитените зони и др. Задължение на служителите на ДГС е при установяване на данни за извършване на нарушения, свързани с дейностите в горите незабавно да сигнализират органите на МВР и РДГ  и да съдействат за тяхното разкриване. Освен от служители на стопанството, контролът се осъществява и от РДГ – Велико Търново, чрез мобилни групи.
По общо мнение, проблемът с бракониерството на територията не е сериозен и случаите са ограничени. Положително се оценяват и действията на ДГС в тази насока. 

Превенция и борба с горските пожари

Превенцията и борбата с горските пожари е една от социално значимите дейности на ДГС, тъй като за кратко време може да бъде унищожен значителен обществен ресурс, а в някои случаи да бъде засегната сигурността и имуществото на гражданите. Ролята на ДГС в тази насока се оценява изключително позитивно от обществото, макар и често усилията на служителите на горите за потушаването на даден пожар да остават на по-заден план. Налице е План за опазване на горите от пожари съгласуван от специална комисия назначена от Областната служба Пожарна безопасност и защита на населението.

Осъществява се денонощно наблюдение на горските територии и има сформирана група за бързо реагиране.
Опазване на водите

Водоохранните функции на горите са добре известни сред обществото и ясно се осъзнава, че от адекватното управление/ ползване на горите в голяма степен зависи количеството и качеството както на водите за битови нужди така и на тези за напояване. В горите с водоохранна функция провеждането на стопанска дейност се извършва съобразно Правилника за определяне, устройство и стопанисване на горите и териториите със специално предназначение.

Опазване на водните течения – изисквания както следва:

- Опазване на буферни зони (15-20 m) покрай постоянни водни течения
- Машините за дърводобив не трябва да навлизат във водните течения, освен на определените и проектирани за целта места за пресичане;

- В случаите, когато се налага пресичане на водно течение, се изграждат защитни съоръжения (мостове, каменна облицовка на дъното и др.) или се поставят тръби;

- Остатъци от сечта (клони, връшки и др.) не се складират в и в непосредствена близост до постоянни и непостоянни водни течения. Остатъци от сечта, попаднали във водното течение или речното легло, се отстраняват своевременно.
Възпроизводство на горите

За възпроизводство на горите на територията на ДГС „Елена“ се разчита основно на естественото възобновяване, с което са съобразени и прилаганите лесовъдски системи. 

От направените проучвания за хода на естественото възобновяване е установено, че върху залесената площ на стопанството, особено в определени райони, съществуват добри условия за естествено възобновяване. При правилно извеждане на горскостопанските мероприятия естественото възобновяване може да бъде успешно.Необходимо е също при наличие на семеносение в буковите, дъбовите и церовите насаждения, събрания жълъд да се използва при подпомагането на възобновяването. Това може да става още през същия сезон, като се внася жълъд на копки под склопа на насажденията. 

Където по обективни или субективни причини естественото възобновяване е компрометирано или е невъзможно да се появи, е предвидено залесяване.

Достъп и ползване на недървесни горски ресурси

Недървесни горски продукти

Горите на стопанството са източник и на различни странични ползвания.От голямо значение за общината събирането на билки, гъби, горски плодове, които се допускат на територията на стопанството. Ежегодно се добиват значителни количества сено, билки, горски плодове, гъби и др. Наличието на големи количества билки и гъби създава предпоставка за развитието билкарството и гъбарството като алтернативен поминък в някои райони на общината.
Осигуряване на поминък 

Горският сектор на територията на общините Елена и Златарица създава възможности за заетост и е източник на доходи за не малка част от населението. Налице са различни социални измерения на въпросите свързани със заетостта осигурявана директно от ДГС от една страна и от фирмите подизпълнители от друга. 
За 2018 година в стопанството са назначени 37 човека  и 6 сезонни работника за ЛКМ, но дърводобивът и дървопреработването са дейности, с които се препитават и хората работещи във фирми, с които стопанството  е в договорни отношения.  
Имиджът на стопанството като работодател е изцяло позитивен обусловено до голяма степен от осигуряването на заплати с редовното заплащане, изплащането на социални и здравни осигуровки при това върху цялата заплата, гарантирани привилегии като отпуск и болнични, осигуряването на работно облекло, дърва за горене  и др. 

Задълженията и отговорностите на служителите са регламентирани в подробно разписани Длъжностни характеристики, осигурени са начални и допълнителни обучения по отношение изпълнението на конкретните им задължения свързани с правилно провеждане на дейностите, съгласно ЗГ и Горскостопанския план. Горските стражари преминават допълнителен курс за правоспособност за носене на оръжие. Освен началния, се извършва и периодичен инструктаж по безопасност на труда. 

 Има сключен договор със служба по трудова медицина с оглед осигуряване на необходимите условия за здраве и безопасност на труд и е налице изготвена Оценка на риска за различните позиции.
Възлагане на дейности в горите. взаимодействие с дърводобивните фирми и местни преработватели

Възлагането на дейностите в горските територии в т.ч. залесяване и дърводобив става по силата на специална Наредба, която най-общо следва принципите на свободната конкуренция. По силата на Закона за горите, ДГС може да предостави до една трета от годишното си ползване на дървесина за добив или за преработване на местни фирми. Отдаването на дървесина на процедури на местни търговци е приоритетнои това  се оценява положително от последните.

Дърводобивните фирми, работещи в района на ДГС „Елена“ като цяло гледат позитивно на работата на стопанството. 

ПРИНОС НА ДГС КЪМ МЕСТНОТО СОЦИАЛНО И ИКОНОМИЧЕСКО РАЗВИТИЕ

Участието с местни инициативи и осигуряването на подкрепа за местната общност под различни форми е важен инструмент за поддържане на комуникацията и повишаване на доверието между ДГС и местната общност. 
Примери за позитивен екологичен и социален и икономически  ефект 
- осигуряването на питейна вода от добре поддържаните гори във вододайни зони 

- осигуряването на чист въздух и микроклимат с лечебни качества

- създаването на добри условия за съществуване на генетично и биологично многообразие в горите, които са стопанисвани по щадящ за природата начин и др.

- възстановяване на местообитание на видове
- възстановяване на екосистеми
- залесявания с подходящи видове на мястото на настъпили природни нарушения или пожари
- възстановяване на покритието с гора след антропогенни и природни нарушения 

- охрана на горските територии и ресурси 

- задоволяване на нуждите от дървесина, НДГП и лов 

- осигуряването на достъп до гората (за рекреация, туризъм, събиране на НДГП и др.) в следствие изграждането на горски пътища и строеж на горски заслони.
- осигуряването на добри условия за естетическа наслада - изграждане на кът за отдих, чешми 
- поддържане на туристически маршрут

- съвместни дейности с училища, кметства, други организации
- осигуряване на обучения и информация

- осигуряване на работни места и стажантски програми
- предоставяне на дървен материал или финансови средства като дарения 
- подпомагане на местните общности в критични ситуации (спасителни акции, гасене на пожари, разчистване на пътища и др.) 

МЕХАНИЗМИ ЗА ПРЕОДОЛЯВАНЕ НА НЕБЛАГОПРИЯТНИТЕ ЕФЕКТИ

За преодоляване на индентифицираните и потенциалните негативни социални въздействия от дейността на ДГС се предвижда прилагането на следните механизми:

Механизъм за провеждане на текущи консултации със засегнатите/ заинтересованите страни

Провеждането на редовни консултации със засегнатите/ заинтересованите страни е от ключово значение за преодоляване на негативните социални въздействия от дейността на ДГС „Елена“. В таблицата по-долу са представени начините и сроковете за въвличане на идентифицираните заинтересованите в зависимост от конкретната дейност, за която е определено наличието или потенциалното възникване на негативни социални въздействия в следствие изпълнението ѝ.

	Начини и средства за въвличане на заинтересованите страни и намаляване на негативните социални въздействия
	Периодичност/ срокове

	Служители на ДГС
	Изпълнение на планираните мероприятия
	Подобряване на уменията на служителите за изпълнение на горскостопанския план и годишните оперативни планове
	Ежегодно

	
	Осигуряване на здравословни и безопасни условия на труд за персонала на ДГС
	Провеждане на начален, периодичен и текущ инструктаж.


	Начален инструктаж – при всеки случай на новопостъпил служител

Периодичен инструктаж – на всеки 3 месеца

Текущ инструктаж – преди започване на рискови дейности

	
	
	Предоставяне на лични предпазни средства и специално работно облекло и осигуряване използването им
	Ежегоден преглед на наличните лични предпазни средства и специално работно облекло за всеки работник

Ежедневен контрол за използване

	
	
	Изготвяне/ актуализация на оценка на риска за всички работни позиции
	Съгласно изискванията на трудовото законодателство (НАРЕДБА № 5 от 11.05.1999 г. за реда, начина и периодичността на извършване на оценка на риска)

	Кметове на общините/  населените места 

местно население
	Предоставяни услуги
	Изпращане на информация за услугите, които се предлагат на местното население (извадки от Горскостопанския план; маркиране на дървета за сеч; продажба на дървесина; издаване на разрешителни; туристически услуги и др.)
	Ежегодно

	
	Дърводобив
	Предоставяне на информацията за местностите и подотделите, в които е планирано ползване през годината и поставянето и на публично място
	Ежегодно след окомплектоване на лесосечния фонд и преди започване на теренната работа

	
	Осигуряване на дърва за огрев
	Комуникация с местните кметове за необходимите количества 

Предоставяне на информация за възможностите за ползване на дърва за огрев от местното население по населени места

Разясняване на правилата за ползване
	Ежегодно преди началото на отоплителния сезон

	
	Управление на Гори с висока консервационна стойност
	Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма 
	Текущо

	
	Достъп до горските ресурси
	Уведомяване в случай на въвеждане на ограничения или забрани за достъп до определена горска територия от страна на РДГ
	2 седмици преди въвеждане на ограничението/ забраната

	
	Използване на общинска инфраструктура (в т.ч. от подизпълнителите)
	Писмено регламентиране на предвиденото използване (напр. чрез подписване на споразумения), като се гарантират необходимите компенсации в случай на нанесени щети
	Ежегодно

	
	Наемане на служители/ работници
	Уведомяване на местните бюра по труда за свободните работни места и изискванията за образование и квалификация

Уведомяване на местните кметове
	1 месец преди наемане на нужния персонал

	
	Дискутиране на възможности за принос на ДГС към местното социално и икономическо развитие
	Провеждане на срещи с местните кметове и местни лидери (желателно е участието на представители на СЦДП)
	Ежегодно

	Собственици на съседни имоти
	Използване на съседни имоти (пр. за разполагане на временни складове); преминаване през съседни имоти
	Писмено регламентиране на предвиденото използване (напр. чрез подписване на споразумения), като се гарантират необходимите компенсации в случай на нанесени щети
	2 седмици преди осъществяване на планираната горскостопанска дейност

	
	Използване на химикали и биологични агенти
	Изпращане на информация
	2 седмици преди използване

	Подизпълнители на горскостопанските дейности
	Осигуряване на здравословни и безопасни условия на труд за работниците при всички видове теренни дейности
	Изискване от фирмите на:
валидна оценка на риска на работните позиции;

доказателства за налични лични предпазни средства и специално работно облекло, съответстващо на изискванията за защитно облекло за съответните работни позиции и на броя на работниците, които ще работят по съответния договор

Копия от трудови договори на работниците
	Като част от всяка тръжна процедура

	
	
	Провеждане на начален и текущ инструктаж.

Изискване на доказателства за проведен начален/ текущ инструктаж от страна на фирмата подизпълнител
	Начален инструктаж – преди началото на всяка дейност в конкретен обект

Текущ инструктаж – веднъж месечно

Доказателства за проведен инструктаж от страна на фирмата – поне веднъж в рамките на изпълнение на договора и/или ежегодно (за дългосрочните договори)

	
	Възлагане на дейностите
	Провеждане на среща с представители на местните фирми за представяне на годишния план на ДГС и обектите за дърводобив
	Ежегодно

	
	
	Провеждане на среща с представители на подизпълнителите и фирмата, определена за развитие/ поддръжка на горскопътната мрежа за търсене на решения по въпроса с осигуряване на достъп до обектите за дърводобив
	Ежегодно

	
	
	Своевременно разплащане с подизпълнителите/ освобождаване на внесените гаранции
	Съгласно условията на подписаните договори

	
	
	Организиране на срещи за разясняване на промени в нормативната уредба
	В случай на промени в нормативната уредба

	
	
	Иницииране на дискусии на ниво ЮЦДП за повишава на разценките за горскостопанските дейности
	Ежегодно

	
	Използване на химикали и биологични агенти
	Изпращане на информация
	2 седмици преди използване

	Ловни дружинки и Ловнорибарски дружества
	Дърводобив
	Съгласуване на горскостопанските дейности по време, място и начин на провеждане с лова и опазването на дивеча
	Преди началото на ловния сезон общо за обектите 

Ежеседмично преди ловните излети за всеки конкретен обект

	
	Използване на химикали и биологични агенти
	Изпращане на информация
	2 седмици преди използване

	
	Управление на Гори с висока консервационна стойност
	Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма 
	Текущо

	Туристически дружества, предприемачи в сферата на туризма
	Управление на Гори с висока консервационна стойност
	Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма 
	Текущо

	
	Дърводобив в близост до туристически обекти
	Прилагане на изискванията за стопанисване на ГВКС 6
	Текущо

	ВиК
	Дърводобив
	Съгласуване на предвидени обекти за дърводобив попадащи в санитарноохранителните зони, в близост до източници на питейна вода и/или в близост до водопреносна инфраструктура
	Ежегодно

	Екологични неправителствени организации
	Управление на Гори с висока консервационна стойност
	Предоставяне на възможност за принос по идентифицирането на нови ГВКС и формулиране на мерки за опазването им чрез обявление на уеб страницата/ изпращане на писма 
	Текущо

	
	Опазване на биологичното разнообразие
	Ангажиране на НПО в подобряване уменията на персонала на ДГС за разпознаване и опазване  за защитени видове
	Ежегодно

	
	
	Търсене на партньорства за изпълнение на проекти
	Текущо


 Заб.: В таблицата на са включени взаимодействията на ДГС с различните държавни институции, тъй като те са строго регламентирани в различните закони и социалното въздействие резултат от тези взаимодействия е по-скоро индиректно. Не са включени задълженията на ДГС произтичащи от законодателството. Посочените срокове за минимално допустимите. 
Механизъм за разрешаване на спорове

Спор е всеки израз на неудовлетворение от страна на човек или организация, представен като оплакване към горското стопанство по отношение на дейността му и/или съблюдаването на правилата на горска сертификация, и по което се очаква отговор. ДГС следва да разработи и въведе съвкупност от стъпки (процедура) за получаване, регистриране, обработка, проучване и отговор на оплаквания и сигнали, както и за осигуряване на справедливи компенсации в случаите на щети върху собственост и/или човек по отношение на: 

· собствеността на горите и земите, правото на ползване или предоставянето на концесии;

· нанесени щети върху собственост на горските работници, случаите на професионални заболявания и трудови злополуки при работа за горското стопанство;

· въздействието на горскостопанските дейности върху местните общности или околната среда.
Процедурата за разрешаване на спорове се разработва с участието на заинтересованите страни като процесът се документира.
Осигуряване на публичност на ключови документи

Във връзка със горската сертификация, ДГС предприема стъпки по осигуряването на публичност чрез своята уеб страница на: 

· процедурите за разрешаване на спорове със засегнати и заинтересовани страни, за подаване на оплаквания и сигнали;

· ангажиментите за недопускане на корупция в т.ч. задължението да не се предлагат или приемат каквито и да било парични или друг тип подкупи;

· писмените документи, отразяващи дългосрочната ангажираност на горското стопанство към принципите и критериите на горска сертификация и свързаните политики и стандарти;

· начините, по които местните общности могат да участват в процеса по планиране на горскостопанските дейности и обекти;

· изготвената Оценка за социалното въздействие от дейността;
· изготвеният Доклад за горите с висока консервационна стойност  (с изключение на конфиденциална информация);
· резюме на целите на управление;

· резюме от горскостопанския план (в т. ч. обзорна/тематични карта на горското стопанство) – предоставя се за безплатно за ползване с изключение на конфиденциалната информация;

· резюме на резултатите от провеждания мониторинг (с изключение на конфиденциалната информация). 
Подобряване на информираността на заинтересованите страни относно горската сертификация 
В процеса на 10 годишно планиране на горскостопанските дейности ДГС Елена се ангажира да информира заинтересованите  и засегнати страни, по въпросите  на горската сертификация.Прилагат се механизми за информираност и консултиране.Използват се подходящи комуникациоони канали, позволяващи информацията да е достъпна и използваема.
АКТУАЛИЗАЦИЯ НА СОЦИАЛНАТА ОЦЕНКА

Актуализиране на списъка на заинтересованите/ засегнатите страни

Списъкът на заинтересованите/ засегнатите страни от дейността на ДГС страни се актуализира текущо. При идентифициране на нови заинтересовани се определят сферите на социално въздействие, негативните ефекти от конкретни дейности на стопанството и се предписват мерки за неутрализирането/ смекчаването им.
Актуализация на социалната оценка

Оценката за социалното въздействие от дейността на ДГС „Елена“ се актуализира в случаи на съществена промяна в социално-икономическата обстановка в страната/ района.
Изготвил:  /п/                                                                                Директор:  /п/
     /инж.В.Русева/                                                                             /инж.И.Димитров/
СПИСЪК НА ИЗПОЛЗВАНИТЕ СЪКРАЩЕНИЯ
	ВиК
	Водоснабдяване и канализация

	ГВКС
	Гори с висока консервационна стойност

	ГФ
	Горски  фонд

	ДГС
	Държавно горско стопанство

	ДЛС
	Държавно ловно стопанство

	ЗБР
	Закон за биологичното разнообразие

	ЗГ
	Закон за горите

	ИАГ
	Изпълнителна агенция по горите

	ЛРД
	Ловнорибарско дружество

	МВР
	Министерство на вътрешните работи

	МОСВ
	Министерство на околната среда и водите

	НПО
	Неправителствена организация

	НСИ
	Национален статистически институт

	ОПР
	Общински план за развитие

	ОСВ
	Оценка за социалното въздействие

	РДГ
	Регионална дирекция по горите

	РИОСВ
	Регионална инспекция по околната среда и водите

	ТП
	Териториално поделение

	СЦДП
	Северноцентрално държавно предприятие

	г.
	година

	кв. км.
	квадратни километра

	м
	метра

	м.
	месец

	м3
	кубически метра

	н. в.
	надморска височина

	тел.
	телефон

	ха
	хектара

	WWF
	World Wildlife Fund (Световен фонд за дивата природа)


РЕЧНИК НА НЯКОИ ПОНЯТИЯ, КОИТО СЕ ИЗПОЛЗВАТ В ДОКЛАДА
	Заинтересована страна
	Всяко лице или група лица, които проявяват интерес, или за които се знае, че имат интерес от дейността на ТП ДГС „Елена“ или към управляваната от него територия. Интересът им може да бъде повлиян положително или отрицателно.

	Засегната страна
	Всяко лице или група лица, които са повлияни или потенциално биха били повлияни от дейността на ТП ДГС „Елена“ (напр. местни общности, работници, собственици на съседни имоти, местни предприемачи, организации оторизирани да представляват засегнатите страни и др.).

	Дълбочинно интервю
	Метод за събиране на информация, при който даден проблем се изследва обстойно, в дълбочина. Търсят се мнение, отношение, оценки. Провежда се с един човек, т. нар. респондент.

	Групова дискусия
	Метод за събиране на информация, при който се разговаря с няколко респондента едновременно. Търси се мнение, отношение, оценки. Дава повече информация от интервюто, тъй като могат да бъдат изразени различни гледни точки по даден проблем. 

	Анализ на вторична информация
	Метод за събиране на информация, при който се прави преглед на вече налични източници. Такива могат да бъдат доклади, документи, анализи и др.

